曾志偉

曾志偉，人稱「獎門人」，係香港知名電影導演、演員、電視節目主持人同電視台高級管理人員。

生平 
曾志偉後生嗰陣係個職業足球員，後來加入咗電影圈，由龍虎武師做起，變成咗電影導演。喺1980年代香港電影圈興旺嗰陣，曾志偉開始成日都喺電影度亮相。由於佢外形比較滑稽，所以多數都演搞笑角色，好似《最佳福星》同埋《富貴逼人》。因為佢演出多，又做編導，所以佢響電影圈有好高知名度。

曾志偉喺1990年俾亞洲電視重金禮聘主持搞笑節目，同林敏驄一齊主持《開心主流派》，無耐佢又俾無綫電視挖角，主持咗《超級無敵獎門人》系列。呢個節目最高曾經有三十九點收視點，所以曾志偉亦都幾乎年年都主持呢個節目。

出任無綫電視高層(2021年起)
2021年1月，曾志偉出任無綫電視副總經理；同年9月27號升任「總經理」。

曾志偉上任後，曾經表示TVB嘅強項係合家歡市場，節目適合8個月至88歲，內容唔走偏鋒，唔教壞細路。佢又引入咗唔少外援參與電視劇製作，希望為製作帶來改變，其中葉念琛主理嘅《美麗戰場》同埋王晶主理嘅《一舞傾城》，都加入咗唔少強姦戲嘅元素，前者蔣家旻角色被強姦嘅劇情，長達兩分鐘，比起平時劇集嘅一秒強姦戲長好多，甚至成為《東張西望》宣傳劇集嘅重點。另外，曾志偉亦喺自己主持嘅節目《開心無敵獎門人》入面，向《聲夢》學員用嘴「接財神」 ，被一啲網民批評教壞細路。

家族同屋企 
 老豆，軍裝警署署長、足球員同通緝犯
 姑姐曾金英；表哥馬時亨，財經界人士同前官員
 堂家姐曾勵珍，無綫電視高層
 兄弟曾志強
 第一任老婆，藝人
 第二任老婆朱錫珍
 大女曾寶儀，藝人
 細女曾詠儀
 大仔曾國祥，編劇同演員；新抱王敏奕，模特兒、演員同歌手
 細仔曾國猷，生意人同節目主持人

演藝事業

曾演出電影

1980年代

1990年代

2000年代

2010年代

2020年代

監製 
 2007年 《生日快樂》
 2007年 《烈日當空》
 2010年 《72家租客》

曾演出電視劇 
 1992年 《卡拉屋企》
 1996年 《新上海灘》
 2002年 《齊天大聖孫悟空》
 2003年 《少年大欽差》
 2008年 《這裡發現愛》

曾配音嘅動畫片 
 香港迪士尼卡通片系列配米奇老鼠
 香港老夫子系列配大番薯

曾主持電視節目同埋綜合性節目 
 香港無綫電視獎門人電視遊戲節目系列綜藝節目
 香港無綫電視《向世界出發》之「汶萊篇——國王與我」
 香港無綫電視萬千星輝賀台慶
 香港無綫電視歡樂滿東華
 香港無綫電視香港小姐競選
 香港無綫電視十大勁歌金曲頒獎典禮
 香港無綫電視萬千星輝頒獎典禮

曾演出電視廣告 
 華上食品實業股份有限公司「大漢豆腐」
 奇華股份有限公司「奇華月餅」
 Ölevia機頂盒

慈善
曾志偉同戚美珍合作投資香港社會企業嘅素食餐廳，重搵咗香港慈善團體龍耳請聽障人士做嘢。由於佢好積極咁幫聽障人士搵工，喺2011年4月3日，《平等機會委員會》同埋《香港失明人互聯會》一齊頒咗《無障礙英雄》嘅榮譽畀佢。

政治
曾志偉喺香港親中陣營人士，曾經擔任唔少中國共產黨旗下組織機關嘅成員。

2006年11月，曾志偉成為中國文學藝術界聯合會首批港澳會員。2007年1月，曾志偉當選廣州市政協委員。2011年1月，曾志偉當選廣東江門市政協常委。不過，由於檔期衝突等原因，曾志偉曾經連續四年缺席江門政協會議，被共青團中央機關報《中國青年報》點名批評「成日請假，有乜資格做政協委員？」。 2015年2月5號，曾志偉表示已致電請辭江門市政協常委一職，並對此表示歉意。

2020年，北京未經諮詢或香港人同意而強行訂立《香港國家安全法》，而去到5月29號，曾志偉亦有份參與一份文化演藝界支持《港區國安法》嘅聯署。但係，有關聯署之後被踢爆係一份老作嘅聯署，其中名單上嘅張寶華、徐熙媛、李巧靈同蔣志光矢口否認有份參與，而陳汝騫就响2019年釘蓋。

喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

爭議事件

2006年無綫台慶 
喺2006年嘅TVB萬千星輝賀台慶，曾志偉向鄭嘉穎作出一啲不雅動作，俾市民向廣播事務管理局投訴。

2006年《歡樂滿東華》公開性騷擾鄭希怡等多名女藝人被批評 
喺2006年嘅《歡樂滿東華》入面，為咗籌款，鄭希怡同錢嘉樂一齊表現「空中飛人」，但過程入面發生意外，鄭希怡嘅褲被扯落嚟，當住全港觀眾露出黑色內褲。事後曾志偉公然話要睇「有冇得慢鏡睇多次？」，備受非議，容祖兒暗指佢無惻隱之心，就連譚詠麟都揶揄佢，問佢喺咪想再被人扑頭，又幫佢諗咗個新法號「永不覺悟」。最終曾志偉要公開道歉。

另外，曾志偉亦被指嘅同一節目入面胸襲陳文靜同埋對周家怡抽水。

被指控強姦藍潔瑛 
有訪問影片喺2013年公開於互聯網，其中嘅已故藝人藍潔瑛講述自己早年被兩個「影壇大哥」強姦，當時外界反響極大；被指控者為在生嘅曾志偉同已故嘅鄧光榮，由於有啲版本嘅關鍵部分消咗音，曾經引致成龍被誤會為兩者之一。事件喺2018年初再被攞出嚟討論，有「模特兒教母」之稱嘅韓穎華仲實牙實齒話係曾志偉強姦藍潔瑛，但曾志偉發表聲明否認，仲控告對方誹謗。

武肺第一波疫情期間違反限制令 
2020年2月16號喺武漢肺炎香港疫情肆虐期間，曾志偉曾經同一啲前度或現役嘅警務人員，包括朱經緯、警務處處長鄧炳強、總警司謝振中、仲有多名藝人包括成龍、譚詠麟、方中信等，出席香港明星足球隊晚宴，違反限制令，而晚宴嘅短片同照片，之後喺網上瘋傳，並惹嚟泛民主派支持者熱議。

就港姐報名人比人恥笑醜樣一事出律師信 
2022年係港姐競選50周年，當中有啲人覺得好多報名人質素的確冇眼睇，因為咁，而比林作用「豬扒」嚟形容，即係恥笑佢地樣衰。無耐後，觸起左身為無綫電視高層嘅佢嘅神經，直接出律師信比講事實嘅林，仲話咁係「維護港姐尊嚴」。

嘴對嘴舓陌生女摩度
2022年9月30號嘅一個可能同魚子醬鑒賞班有關嘅晚宴，有個慶祝黎峇菈生日嘅環節，期間曾志偉有啲唐突噉樣，嘴對嘴舓咗對方一啖，紀錄該過程嘅影片經互聯網公開咗，坊間有唔少人睇咗之後批評曾志偉抽人哋水唔啱。當時在場嘅黃英豪後來形容，自己覺得嗰道嘅氣氛跟住變得唔妥，於是啦啦啉走人。曾志偉後來話自己唔識得黎峇菈。黎峇菈冇就此對外投訴，佢嘅社交媒體户口顯示自己跟住嗰幾日過得開心。

雜項
响2017年4月，有段影片經互聯網流傳，其中有個睇落好似曾志偉嘅人赤祼跳舞，似乎飲醉咗酒；佢個仔曾國祥向東網話嗰個唔係曾志偉。

General Manager (Content Operations) - Television Broadcasts Limited (TVB)，電視廣播

香港足球員
祖籍江門
香港電影男演員
類:無綫電視男藝員
香港主持人
香港馬主
香港電影人
志偉
類:香港客家人
香港建制派人士
香港佛教徒
金馬獎最佳男配角
類:無綫電視人物